Protestat në Kosovë (2015)

Në ditët e para të 2015, një seri protestash anti-qeveritare filluan në Kosovë si rezultat i deklaratave të Aleksandër Jabllanoviç, një politikan serb në Kosovë, antar i parlamentit dhe ministër i komunitetit për kthim në Republikën e Kosovës.

Më 6 janar 2015, një grup i njohur si Thirrjet e nënave, antarët e të ciles ishin më së shumti viktima të Luftës së Kosovës, protestuan përball kishës ortodokse në Gjakovë para Krishtlindjeve, duke bllokuar hyrjen, për shkak të refuzimeve të vazhdueshme të Serbisë për të kërkuar falje për viktimat. Gjatë asaj dite, Jabllanoviç i quajti protestuesit, të bllokuan hyrjen e autobuzëve me serb për të kremtuar meshën e krishlindjeve, "egërsira".

Shumë qytetarë të Kosovës u ofenduan nga këto komente, përfshirë dhe opozitën e vendit që kërkoi menjëherë dorëheqjen e Jabllanoviçit. Protestat pas deklaratave të tij filluan në Gjakovë dhe vazhduan deri më 17 janar, ku rreth 10,000 banorë u mblodhën në qendrën e qytetit.

Më pas protestat u shpërndanë në Pejë, Deçan, Gjilan dhe në çdo qytet tjetër të Kosovës. Më 19 janar, Jabllanoviç zyrtarisht kërkoi falje për komentet e tij.

Më 24 dhe 27 janar, protestat tashmë në nivel kombëtar u zhvilluan edhe në kryeqytetin e Kosovoës, Prishtinë, ku rreth 50,000 banorë erdhën në rrugë dhe kërkonin dorëheqjen e Jabllanoviçit dhe rikthimin e Trepçës si një institucion publik për Rebulikën e Kosovës. Këto protesta më pas u bënë të dhunshme për shkak të përplasjeve me policinë.

Më 3 shkurt 2015, kryeministri Isa Mustafa lajmëroi se Aleksandër Jabllanoviç nuk do të jetë më pjesë e kabinetit, duke konfirmuar kshu dorëheqjen e tij. Shkarkimi i tij u mirprit nga opozita dhe qytetarët, por u kritikua nga qeveria serbe.

 Referime 

Category:Protesta në Kosovë
Category:2015 në Kosovë
Kategoria:Protesta